ÚTBOÐ NR. 21067 Framkvæmdasýsla ríkisins ( FSR ) , f.h. fjármála - og efnahagsráðuneytis , hér eftir nefndur verkkaupi , auglýsir eftir hönnuðum til að taka þátt í hönnunarútboði á innanhússhönnun endurbóta og breytinga skrifstofuhúsnæðis í Skúlagötu 4 , 101 Reykjavík . Hér er um að ræða hönnunarútboð þar sem þátttakendur verða valdir fyrst og fremst með tilliti til hæfni og reynslu við sambærilega hönnun . Leitað er að hönnunarteymi , sem getur tekið að sér fullnaðarhönnun , samkvæmt skilmálum og kröfum í útboðsgögnum . Útboðsgögnum þessum er ætlað að kynna umfang hönnunarútboðsins , tímaáætlun og kröfur til bjóðenda . Allur kostnaður við þátttöku í þessu hönnunarútboði er á kostnað og ábyrgð þátttakenda . Verkkaupi áskilur sér rétt til að víkja í einhverjum atriðum frá ákvæðum hönnunarútboðsgagna . Tilboðum skal skilað rafrænt í útboðskerfinu fyrir 5. nóvember n.k. . Ekki verður haldinn sérstakur opnunarfundur .